Príloha č. 3 výzvy

Návrh

**Kúpna zmluva č. 1/2023/OPĽZ**

**Obstaranie zariadení pre projekt pod názvom „ Inovatívny proces zvýšenia aktívnej participácie detí ohrozených chudobou a/alebo sociálnym vylúčením“**

uzavretá podľa § 409 a nasl. Obchodného zákonníka

(ďalej len „Zmluva“)

medzi zmluvnými stranami

**Kupujúci:**

Názov: Športová akadémia Mateja Tótha, o.z.

Sídlo: Trnavská 3273/37 83104 Bratislava - mestská časť Nové Mesto

Zastúpený: Michal Tóth -vedúci člen predstavenstva

Ing. Daniel Pastorek – vedúci člen predstavenstva

Zapísaný: Register mimovládnych neziskových organizácií, VVS/1-900/90-372 01 - 6

IČO: 42184827

DIČ: 2023248612

IČ DPH: neplatca DPH

Bankové spojenie: Slovenská sporiteľňa, a.s.

IBAN: SK13 0900 0000 0051 9838 3029

(ďalej len „**Kupujúci**“)

**Predávajúci:**

Obchodné meno: .......................................

Sídlo: .......................................

Zastúpený: .......................................

Zapísaný: .......................................

IČO: .......................................

DIČ: .......................................

IČ DPH: .......................................

Bankové spojenie: .......................................

IBAN: .......................................

(ďalej len „**Predávajúci**")

**(Predávajúci** a **Kupujúci** spolu aj ako „**Zmluvné strany“**)

**Úvodné ustanovenie**

* 1. Občianske združenie **Športová akadémia Mateja Tótha, o.z.** ako obstarávateľský subjekt podľa Jednotnej príručky pre žiadateľov/prijímateľov k procesu a kontrole verejného obstarávania / obstarávania pre Programové obdobie 2014 – 2020 (verzia 2 s dátumom účinnosti od 31.03.2022) vyhlásila výzvou na predkladanie ponúk, ktorá bola zverejnená na webovom sídle kupujúceho **dňa 20.03.2023** na realizáciu zákazky s názvom **Obstaranie zariadení pre projekt pod názvom „ Inovatívny proces zvýšenia aktívnej participácie detí ohrozených chudobou a/alebo sociálnym vylúčením.“**
  2. Na základe vyhodnotenia ponúk bola ponuka Predávajúceho vybraná ako úspešná ponuka v súlade s podmienkami uvedenými vo **Výzve na predkladanie ponúk na obstaranie tovarov v súlade s Jednotnou príručkou pre žiadateľov/prijímateľov k procesu a kontrole verejného obstarávania / obstarávania pre Programové obdobie 2014 – 2020 (verzia 2 s dátumom účinnosti od 31.03.2022).** Na základe tejto skutočnosti a predloženej ponuky Predávajúceho sa Zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Zmluvu.
  3. Kupujúci týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.
  4. Predávajúci týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.
  5. Predmet zmluvy bude financovaný z projektu pod názvom **„Inovatívny proces zvýšenia aktívnej participácie detí ohrozených chudobou a/alebo sociálnym vylúčením“ (kód projektu ITMS2014+: 312081CKY5), ktorý je financovaný z Operačného programu Ľudské zdroje (EFRR – Európsky fond regionálneho rozvoja, ESF – Európsky sociálny fond).**
  6. Predávajúci je povinný strpieť výkon kontroly/auditu súvisiaceho s poskytovaním predmetu zmluvy kedykoľvek počas platnosti kúpnej zmluvy, ako aj po jej ukončení a poskytnúť' súčinnosť' pri výkone kontroly orgánu oprávnenému vykonávať kontrolu/audit podľa zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov, nariadenia Európskeho parlamentu a Rady (EU) č.1303/2013, ktorým sa stanovujú spoločné a všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a zákona č. 357/2015 Z. z. o finančnej kontrole a audite a o zmene a doplnení niektorých zákonov, resp. subjektom a osobám povereným oprávnenými orgánmi podľa zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov, podľa všeobecného nariadenia a zákona o finančnej kontrole. Oprávnenými osobami sú najmä: Poskytovateľ NFP a ním poverené osoby; Útvar vnútorného auditu a ním poverené osoby; Najvyšší kontrolný úrad SR, Úrad vládneho auditu, Certifikačný orgán a nimi poverené osoby; Orgán auditu, jeho spolupracujúce orgány a osoby poverené na výkon kontroly/auditu; Splnomocnení zástupcovia Európskej komisie a Európskeho dvora audítorov; osoby prizvané orgánmi hore uvedenými v súlade s príslušnými Právnymi predpismi SR a EÚ. Predávajúci je povinný predovšetkým: a) oznámiť nákladovú štruktúru plnenia zákazky na základe požiadaviek kupujúceho alebo oprávneného orgánu a nimi poverených subjektov a osôb. b) dodať podpornú dokumentáciu účtovného a iného charakteru za účelom doloženia požadovaných podkladov pre výkon kontroly podľa tejto zmluvy. Za účelom preventívneho riešenia problémov spojených s preukazovaním realizácie tejto zákazky je oprávnený požadovať tieto doklady aj kupujúci. Za strpenie výkonu kontroly a poskytnutie súčinnosti pri výkone kontroly, neprináleží predávajúcemu žiadna odmena, náhrada ani iné plnenie. Nestrpenie kontroly, neposkytnutie súčinnosti a nedodanie požadovaných dokladov zo strany predávajúceho sa bude považovať za podstatné porušenie podmienok zmluvy. V prípade vzniku škody v dôsledku nestrpenia kontroly, neposkytnutia súčinnosti a nedodania požadovaných podkladov zo strany predávajúceho, je povinný predávajúci túto škodu nahradiť v plnej miere. Povinnosť strpieť kontrolu sa ustanovuje po dobu upravenú vo všeobecne záväzných predpisoch pre implementáciu projektov z Európskych štrukturálnych a investičných fondov, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

**Článok 1**

**Predmet zmluvy**

1. Predmetom tejto Zmluvy je záväzok Predávajúceho dodať v súlade s Prílohou č. 1 tejto Zmluvy nasledovné technologické vybavenie:

**Komunikačná cloud platforma pre online a hybridné (časť ľudí online a časť v zasadačke) stretnutia, kontinuálnu spoluprácu, konferencie a vzdelávania.**

**A)**

Požaduje sa podpora hlasových a video konferenčných spojení do spoločného online stretnutia – virtuálne hodiny. Minimálna kapacita online stretnutí musí byť 1 000 účastníkov.

Platforma musí umožňovať uskutočňovať virtuálne hodiny, pričom organizátor si bude vedieť zvoliť medzi:

* permanentnou adresou virtuálneho stretnutia (vždy rovnaká adresa pre daného organizátora).
* jedinečnou (jeden krát alebo sa opakujúcou v čase) adresou (s možnosťou hesla alebo bez hesla).

Organizátor musí mať možnosť si zvoliť, či má byť virtuálna miestnosť zamknutá okamžite, alebo po určitom čase od začiatku virtuálneho stretnutia (napr. po 5 minútach).

Požaduje sa aby sa v rámci video stretnutia dala zdieľať celá obrazovka pripojená k PC.

Požaduje sa aby sa v rámci video stretnutia dala zdieľať len konkrétna aplikácia v rámci PC.

Zdieľanie musí byť kontrolovateľné (pokiaľ to organizátor nedovolí, prizvaní účastníci virtuálneho spojenia nemôžu mať právo zdieľať obrazovku).

Požaduje sa aby systém umožňoval bezpečné a kontrolované odovzdanie vzdialenej kontroly nad zdieľanou obrazovkou.

Požaduje sa, aby platforma umožňovala používateľom kontinuálne medzi sebou pracovať na spoločnej virtuálnej tabuli, anotáciu do zdieľaného obsahu, vymieňať textové správy ale aj súbory. Kapacita dátového úložiska pre daný obsah musí byť minimálne 1 TB v rámci celého hardvérového a aplikačného riešenia. Platforma má poskytovať virtuálne priestory pre komunikáciu 1:1 alebo 1:viac účastníkov (interných ale aj externých účastníkov) pre textovú, dátovú a audio/video komunikáciu s možnosťou zdieľania obrazovky. Z používateľského pohľadu požadujeme aby mal všetky komunikačné kanály používateľ k dispozícii pod svojim jedným organizáciou spravovaným účtom, bez nutnosti sa prihlasovať/prehlasovať do externých systémov alebo organizácií. Požadujeme možnosť integrácie pre dané virtuálne priestory M365 OneDriver alebo Sharepoint. V rámci spojenia požadujeme podporu premietania videa s min. 30fps vrátane zvuku z PC.

Organizátor musí mať možnosť povoliť prizvaným účastníkom zapnúť mikrofón.

Organizátor musí mať možnosť vzdialene priamo zapnúť softvérovo mikrofón prizvaným účastníkom.

Organizátor musí mať možnosť účastníkom vypnúť mikrofón.

Organizátor musí mať možnosť rozdeliť prizvaných účastníkov v rámci virtuálneho stretnutia na samostatné skupiny. Organizátor musí mať možnosť sa nezávisle pripájať do týchto virtuálnych podskupín. Organizátor musí mať možnosť rozdeliť prizvaných účastníkov do týchto virtuálnych podskupín automaticky alebo manuálne. Kapacita jednej online skupiny musí byť flexibilná v rozsahu 1 až 1000 účastníkov. Organizátor musí mať možnosť povoliť prizvaným účastníkom si vybrať do ktorej virtuálnej podskupiny sa chcú pripojiť. Požadujeme podporu minimálne sto takýchto skupín v rámci jedného online stretnutia. V prípade ak je online stretnutie uzamknuté, požadujeme aby organizátor mal možnosť do takýchto podskupín účastníkov priraďovať priamo z lobby.

Požadujeme aby komunikačná platforma poskytovala natívnu aplikáciu pre koncové zariadenia s OS Windows, Linux, MAC, iOS a Android. Pre bežných používateľov požadujeme podporu minimálne videa 1080p z ich počítača (príjem a vysielanie a to minimálne OS MAC a Windows).

Organizátor musí mať možnosť zamknúť virtuálne stretnutie. V prípade ak sa pokúsi niekto pripojiť do takto zamknutého virtuálneho stretnutia, organizátor musí mať o tom notifikáciu a možnosť danú osobu vpustiť.

Organizátor musí mať k dispozícii informáciu o pripojených účastníkov, či sa jedná o platformou verifikovaných účastníkov z jeho organizácie, verifikovaných účastníkov z externej organizácie alebo o hostí bez verifikovaného účtu.

Organizátor musí mať možnosť spustiť nahrávanie virtuálneho stretnutia s možnosťou vybrania si umiestnenia nahrávky medzi svojim PC alebo internetovým úložiskom. Úložisko pre dané nahrávky musí poskytovať kapacitu minimálne 50 GB. Požadujeme aby riešenie umožnilo kontinuálne nahranie video stretnutia o dĺžke 8 hodín.

Organizátor musí mať možnosť spustiť automatické nahrávanie virtuálneho stretnutia pri jeho plánovaní.

Organizátor musí mať možnosť spustiť nahrávanie konkrétnej pasáže virtuálneho stretnutia bez predchádzajúceho plánovania.

Z dôvodu, že nie všetci účastníci virtuálneho stretnutia môžu mať k dispozícii kvalitné internetové pripojenie, požaduje sa aby virtuálne stretnutia boli dovolateľné z verejnej telefónnej siete slovenským telefónnym číslom (pripojenie len hlasom).

Z dôvodu flexibilnej komunikácie s externými subjektami sa požaduje aby video stretnutia boli dovolateľné otvorenými štandardami SIP a H323 (s ochranou PIN kódom). Video stretnutia musia byť dovolateľné pod URI adresou ale aj prostredníctvom IP adresy.

Z dôvodu potreby organizovať virtuálne stretnutia aj so širokou verejnosťou (náučné virtuálne semináre) sa vyžaduje, aby kapacita virtuálnych mítingov bola aspoň 1000 požívateľov.

Platforma musí podporovať alternatívnych organizátorov (minimálne 7) virtuálnych stretnutí.

Požaduje sa aby virtuálne stretnutia mohli prebiehať bez prerušenia minimálne 24 hodín.

Požaduje sa aby platforma podporovala širokopásmový zvuk (režim zachovávania pôvodného zvuku mikrofónu), a automatické filtrovanie rušivých zvukov tzn. potláčanie okolitých rušivých zvukov.

Z dôvodu flexibility sa požaduje aby platforma ponúkala pre používateľov natívnu aplikácia, ktorá bude podporovaná minimálne na OS Windows, MAC OS, Android a iOS.

Požaduje sa aby platforma natívne podporovala minimálne video konferenčné zariadenie (požiadavky na zariadenia sú opísané v časti B), ktoré umožnia jednoduché a intuitívne pripojenie video zariadenia do virtuálneho mítingu dotykovou ovládacou plochou ale aj natívnou aplikáciou z PC, tabletu a smartphone.

Z dôvodu prispôsobenia a automatizácie sa požaduje aby platforma ako aj zariadenia opísane v časti B podporovali dostupné API (Application Programming Interface). Dané API musí byť v rámci platformy a daných zaradení kompatibilne a musí umožňovať prostredníctvom HTTPS rozhrania minimálne nasledovne funkcie: plánovanie video stretnutí, modifikovanie video stretnutí, zrušenie video stretnutí, ovládanie video konferenčných zariadení ako napr. uskutočňovať hovor, ukončiť hovor, zmenu hlasitosti, vypnúť/zapnúť kameru/mikrofón, zmeniť zobrazovaciu video maticu, modifikovať konfiguráciu zariadenia.

Požaduje sa aby platforma podporovala virtuálne udalosti, kde bude možné rozdeliť účastníkov udalosti na poslucháčov (poslucháči budú môcť len prijímať audio/video/zdieľaný a to bez možnosti zasiahnuť do udalosti inak ako textovou formou) a na prezentujúcich (budú môcť nie len prijímať ale svojvoľne aj odosielať audio / video). Požadujeme aby ako účastník sa mohli pripojiť aj používatelia z video zariadenia. Dané rozdelenie musí byť umožnené už počas plánovania a to generovaním dvoch rozdielnych pozvánok (poznámky pre účastníkov a pozvánky pre rečníkov). Platforma zároveň musí umožňovať registráciu účastníkov na dané virtuálne udalosti s možnosťou pre organizátora registráciu poslucháčov schváliť alebo zamietnuť.

Požadujeme aby platforma podporovala video náhľad účastníkov cez natívnu aplikáciu o mriežke s minimálnym formátom 9x9, tzn. 81 účastníkov súčasne.

Požaduje sa aby platforma automaticky zabezpečovala softvérové bezpečnostné updaty pre video konferenčné zariadenia a softvérových klientov s ohľadom na aktuálne bezpečnostné hrozby.

Požadujeme aby platforma umožňovala organizátorovi modelovať strémovaný obsah minimálne s nasledovnými možnosťami:

* definovanie zobrazovanej video matice o minimálne 4 zvolených participantov výberom zo zoznamu účastníkov ale aj presunom daného video kanálu do danej matice
* kombinovanie danej prispôsobenej video matice so zdieľaným obsahom
* automatické pridávanie aktívneho rečníka do namodelovanej video matice

Z pohľadu administrácie sa vyžaduje centrálny manažment, dostupný cez web rozhranie. Manažment by mal umožňovať správu používateľov (vytváranie účtov) a video konferenčných zariadení, ktoré pripájajú zasadaciu miestnosť do virtuálneho stretnutia. Z dôvodu, aby poverený zamestnanec vedel objektívne vyhodnotiť kvalitu pripojenia účastníkov, požaduje sa aby tento manažment obsahoval informácie o uskutočnených ale aj o práve prebiehajúcich online stretnutiach. Tieto informácie by mali informovať o zariadení cez ktoré sa používatelia pripájajú (smartphone, tablet, PC alebo video konferenčné zariadenie), kvalite pripojenia v hlasového a video kanálu, (stratovosť, oneskorenie, jitter v časovej korelácii rámci spojenia) alebo vyťaženie PC (minimálne na úroveň RAM a CPU). Požaduje sa aby vybraný zamestnanec sa vedel cez centrálny manažment v prípade potreby technickej asistencie jednoducho pripojiť do práve prebiehajúceho stretnutia (aj bez prizvania organizátorom). Zároveň sa požaduje aby bolo možné vyhodnotiť, či zariadenie, cez ktoré sa účastník pripája obsahuje kameru a audio systém a aká bola jeho verejná IP adresa v čase pripojenia. Rovnako sa požaduje aby bolo možné cez daný manažment vybraných online stretnutí stiahnuť zoznam účastníkov (prezenčka) minimálne v CSV formáte.

Z bezpečnostného hľadiska sa vyžaduje aby riešenie podporovalo šifrovanie koniec – koniec (End-to-End encryption, tzn. priamo medzi účastníkmi tak, že platforma nevidí do prenášaných informácií). Platforma musí byť certifikovaná SOC-2, C5,SOC3, ISO/IEC 27001:2013,EU GDPR Code of Conduct, ISO/IEC 27017:2015, ISO/IEC 27018:2019, ISO/IEC 27701:2019.

Riešenie má byť dostupné pre študentov a 25 pedagógov minimálne na dobu 1 roka.

**B)**

|  |  |
| --- | --- |
| Video konferenčné zariadenie model 1 | Video konferenčné zariadenie natívne podporované komunikačnou platformou opísanou v sekcii A |
| Požadovaný počet kusov | 3 |
| Popis | Video konferenčné zariadenie, ktoré je schopné v rámci video hovoru ale aj mimo neho slúžiť aj ako digitálna tabula. Okrem toho sa požaduje aby zariadenie umožňovalo používateľom anotácie zdieľaného obsahu v rámci hovoru ale aj mimo neho (prstom ale aj perom, ktoré ma byť súčasťou dodávky). Požaduje sa aby zariadenie bolo inštalované na stôl. Požaduje sa aby bolo zariadenie dodávané s potrebnou, výrobcom na daný druh inštalácie určenou upevňovacou konštrukciou. Zariadenie musí byť prepojiteľné s PC tak, aby jeho dotyková ovládacia plocha umožňovala ovládanie aplikácií v danom PC. Rovnako tak aby zariadenie umožňovalo zdieľať svoje audio/video periférie (mikrofóny, reproduktory, obrazovka, kamera) s komunikačnými aplikáciami v rámci PC. Všetky potrebné komponenty pre toto prepojenie musia byť súčasťou dodávky. |
| Ovládanie | Z používateľského hľadiska sa požaduje aby video konferenčné zariadenie bolo plnohodnotne (tzn. všetky používateľské úkony spojené s uskutočňovaním, prijímaním, ukončením hovoru, ovládaním hlasitosti ale aj so zdieľaním obsahu z PC) ovládateľné jeho zobrazovacou jednotkou, ktorej uhlopriečka bude minimálne 27“ s rozlíšením 4K (3840x2160) alebo lepším. Zároveň sa požaduje, aby bolo zariadenie ovládateľné laptopom, smartfónom alebo tabletom prostredníctvom používateľskej aplikácie opísanej v sekcii A. |
| Zdieľanie obsahu z PC | Zariadenie musí umožňovať zdieľať obsah z PC prostredníctvom miniDP, USB-C a HDMI rozhrania o kvalite minimálne 3840 x 2160p60. Zariadenie s potrebnými prevodníkmi a kabeláže s minimálnou dĺžkou 9 metrov musia byť súčasťou dodávky. Zároveň sa požaduje, aby bolo zdieľanie obsahu uskutočniteľné bezdrôtovo z laptopu, smartfónu alebo tabletu prostredníctvom používateľskej aplikácie opísanej v sekcii A. Pri zdieľaní obsahu z laptopu prostredníctvom USB-C požadujeme aby zariadenie bolo schopné daný laptop nabíjať. |
| Video vstupy | 1x USB-C s podporou minimálne 3840 x 2160p60  1x HDMI 2.0 type A s podporou minimálne 3840 x 2160p60 |
| Zobrazovacia jednotka | 1x 27“ dotyková LCD obrazovka s 3840x2160 rozlíšením alebo lepším  Podpora viac dotykov |
| Video výstup | HDMI 2.0 type A C s podporou minimálne 3840 x 2160p60 |
| Podporované video štandardy | Požadovaný video štandard je H.264 AVC, H.263 |
| Audio vstupy | 1x USB  1x Bluetooth  1x Interný mikrofón (pole o minimálne 8 prvkov) |
| Audio výstup | 1x Bluetooth HeadSet  1x USB  1x Minijack  Integrované reproduktory – 60Hz-20kHz, výkon zosilňovača 4x14W, rozdelenie kanálov na ľavý, stredný, pravý |
| Podporované audio štandardy | 711, G.722, G.722.1, G.729, AAC-LD a Opus |
| Požadované podporované sieťové a VoIP štandardy | SIP, H323, H.235 v3 AES, |
| Požadované sieťové rozhrania | Wi-Fi 802.11a/b/g/n/ac 2.4 GHz and 5 GHz  10/100/1000BASE-T Ethernet (IEEE802.3i/802.3u/802.3ab) |
| Požiadavky na kameru | Fixná zabudovaná kamera bez pohyblivých častí  4K UHD kamera  Pozorovacie pole minimálne 71°horizontálne a 59° vertikálne  Automatické nastavenie sklonu, zaostrenie, zameranie osoby.  Automatické zaostrovanie, jas a vyváženie bielej  Vzdialenosť zaostrenia 20 cm až nekonečno  Privátna krytka s LED svetlom |
|  | Okrem toho požadujeme podporu:  Vysoko kvalitný 20 kHz zvuk  Automatické ovládanie zisku  Automatická redukcia hluku  Aktívna synchronizácia pier  Potlačenie kliknutia na kláves  V prípade súčasného zobrazenia viac účastníkov (napr. 2), požadujeme aby reproduktory inteligentne prehrávali audio vzdialených strán zo strany, kde je zobrazená daná vzdialená strana  Zariadenie musí umožňovať API integráciu s riadiacou platformou opísanej v sekcii A pre potreby riadenia a uskutočňovania hovorov  Výpočtový výkon ktorý umožní spojiť do jedného stretnutia 3 účastníkov s rozlíšením 1080p30 a zdieľaným obsahom 4Kp15 resp. 5 účastníkov 720p30 a zdieľaným obsahom 4Kp10  Bezpečnostný zámok Kensington alebo ekvivalent  Dodávané zariadenie má byť jeden kompaktný celok bez oddeliteľných častí (výnimkou sú potrebná kabeláž a pero)  Požadujeme aby zariadenie podporovalo virtuálne pozadia  Požadujeme aby zariadenie podporovalo použitie obsahu z video vstupu ako podklad pre virtuálne pozadie  V kľudovom stave umožňovať interaktívne zdieľanie webovej stránky |
| Podpora | Na zariadenie sa požaduje podpora od výrobcu na dobu minimálne 12 mesiacov v móde 8X5XNBD.  Zariadenie musí obsahovať predplatné na pripojenie do komunikačnej platformy opísanej v sekcii A po dobu 12 mesiacov. |

(ďalej len **„Tovar“**) a previesť na Kupujúceho vlastnícke právo k Tovaru a záväzok Kupujúceho Tovar prevziať a zaplatiť zaň dohodnutú kúpnu cenu v zmysle čl. 3 tejto Zmluvy. Predmet zmluvy musí byť nový a nepoužívaný.

1. Predmet Zmluvy je podrobne špecifikovaný v Opise predmetu zákazky **Výzvy zo dňa 20.03.2023** ako aj v ponuke Predávajúceho predloženej do procesu obstarávania (ďalej len „**Ponuka**“), ktorá tvorí Prílohu č.1 tejto Zmluvy.
2. Predávajúci odovzdá predmet zmluvy v súlade s platnými záväznými predpismi, technickými normami a podmienkami tejto Zmluvy

**Článok 2**

**Dodacie podmienky a nadobudnutie vlastníckeho práva**

1. Predávajúci sa zaväzuje protokolárne odovzdať Tovar Kupujúcemu podľa Prílohy č. 1 tejto Zmluvy **v lehote do dvoch (2) mesiacov** odo dňa nadobudnutia účinnosti tejto Zmluvy.
2. Miestom dodania Tovaru je: mesto Bratislava, mesto Partizánske.
3. Termín predchádzajúceho oznámenia dodania Tovaru do miesta dodania je minimálne tri (3) pracovné dni pred dňom dodania Tovaru. V prípade predchádzajúceho neoznámenia dodania Tovaru Kupujúci nie je povinný dodávaný Tovar prevziať v deň jeho doručenia. Predchádzajúce oznámenie dodania Tovaru Predávajúci zrealizuje v čase od 8:00 hod. do 17:00 hod. telefonickým oznámením kontaktnej osobe **pani Mária Bedleková**, na tel. **+421 915 165 745** a následne e-mailom na adresu [**bedlekova@akademiamatejatotha.sk**](mailto:bedlekova@akademiamatejatotha.sk)
4. Tovar musí byť dodaný v súlade s Prílohou č. 1 tejto Zmluvy bez vád a riadne zabalený. Prebratie Tovaru dodaného do miesta dodania Predávajúcim sa uskutoční fyzickým prevzatím Tovaru, kontrolou množstva a kvality dodaného Tovaru a podpisom dodacieho listu splnomocneným zástupcom Predávajúceho a  Kupujúceho. V dodacom liste bude uvedené presné množstvo a druh dodaného Tovaru, vyjadrenie, či dodávka Tovaru je úplná a či pri prevzatí Tovar zodpovedal požiadavkám podľa Prílohy č.1 tejto Zmluvy. V dodacom liste Kupujúci vyznačí uspokojivé dodanie Tovaru. V prípade vád sa tieto vyznačia v dodacom liste a tento môže byť podkladom fakturácie až po odstránení vád dodávky Tovaru.
5. Dodaný Tovar alebo jeho časť môže Kupujúci odmietnuť prevziať, ak zistí preukázateľné vady dodaného Tovaru, nedostatočnú kvalitu Tovaru, rozdiel v množstve dodaného Tovaru alebo ak dodaný Tovar nie je originál. Predávajúci je povinný na vlastné náklady dodaný Tovar odviezť z priestorov Kupujúceho a dodať mu nový Tovar. O neprevzatí Tovaru spíšu poverení zástupcovia Zmluvných strán protokol, z ktorého bude zrejmý dôvod, pre ktorý Kupujúci dodávku odmietol prevziať a náhradný termín plnenia.
6. Po dodaní Tovaru Kupujúci potvrdí jeho prevzatie podpísaním dodacieho listu. Dodací list je podkladom pre vystavenie faktúry a bude tvoriť jej neoddeliteľnú súčasť.
7. Kupujúci nadobúda vlastnícke právo k Tovaru podpisom dodacieho listu s vyznačením riadneho dodania Tovaru a týmto okamihom prechádza aj nebezpečenstvo škody na Kupujúceho.

**Článok 3**

**Kúpna cena**

* 1. Kúpna cena za Tovar je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách dohodou Zmluvných strán ako cena konečná, a je uvedená v Prílohe č. 1 tejto Zmluvy.
  2. Kúpnou cenou sa rozumie cena za Tovar vrátane všetkých ekonomicky oprávnených nákladov Predávajúceho vynaložených v súvislosti s dodávkou Tovaru (colných a daňových poplatkov, doprava na miesto dodania predmetu zmluvy, rozbalenie predmetu zmluvy v mieste dodania predmetu zmluvy, zaškolenie personálu, inštalácia predmetu zmluvy, nastavenie predmetu zmluvy t. j. uvedenie do prevádzky a oživenie predmetu zmluvy, dokumentácia k Tovaru a primeraný zisk).
  3. Kúpna cena za Tovar je stanovená v mene EURO. K fakturovanej kúpnej cene bude vždy pripočítaná DPH stanovená v súlade so zákonom č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“).
  4. Maximálne jednotkové ceny za Tovar podľa Prílohy č. 1 tejto Zmluvy sú stanovené ako maximálne bez DPH pre jednotlivé položky, ktoré boli predmetom Ponuky. Maximálna celková cena tejto Zmluvy je uvedená v Prílohe č. 1 tejto Zmluvy.
  5. Dohodnutú kúpnu cenu je možné meniť iba pri zmene colných a daňových predpisov, a to vždy len po vzájomnej dohode Zmluvných strán formou písomného a očíslovaného dodatku k tejto Zmluve, v zmysle zákona Národnej rady Slovenskej republiky č.18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách a v súlade so zákonom č. 343/2015 Z. z..

**Článok 4**

**Platobné podmienky a fakturácia**

* 1. Kupujúci sa zaväzuje za dodaný Tovar zaplatiť Predávajúcemu kúpnu cenu v zmysle čl. 3 tejto Zmluvy na základe faktúry vystavenej Predávajúcim a doručenej Kupujúcemu po dodaní Tovaru a podpísaní dodacieho listu s vyznačením riadneho dodania Tovaru. Kupujúci neposkytne Predávajúcemu žiaden preddavok na dodanie Tovaru.
  2. Faktúra, ktorú vystaví Predávajúci v štyroch (4) vyhotoveniach až po dodaní Tovaru musí obsahovať náležitosti v zmysle ustanovení § 3a ods. 1 zákona č. 513/1991 Zb. Obchodného zákonníka v znení neskorších predpisov a zákona č. 222/2004 Z. z. o DPH v znení neskorších predpisov a zároveň faktúra musí obsahovať nasledujúce náležitosti: názov operačného programu, číslo a názov opatrenia, názov projektu, kód ITMS2014+ projektu, kód ekonomickej klasifikácie, číslo a názov zmluvy, špecifikácia predmetu plnenia v zmysle Prílohy č. 1 tejto Zmluvy, špecifikácia platby (názov banky Predávajúceho vrátane kódu SWIFT, číslo účtu predávajúceho vrátane čísla v tvare IBAN), pečiatka a podpis oprávnenej osoby Predávajúceho. Neoddeliteľnou súčasťou faktúry Predávajúceho bude originál/fotokópia dodacieho listu s vyznačením riadneho dodania Tovaru potvrdený Kupujúcim. Predávajúci doručí vystavenú faktúru Kupujúcemu formou doporučenej zásielky a následne aj v elektronickej forme, ako súbor v textovo čitateľnej podobe.
  3. Faktúra bude uhradená výhradne bezhotovostne prevodným príkazom. Kúpna cena sa považuje za uhradenú dňom odpísania finančných prostriedkov z účtu Kupujúceho, uvedeného v záhlaví tejto Zmluvy, v časti Kupujúci.
  4. Kúpnu cenu za dodaný Tovar uhradí Kupujúci na základe faktúry **do tridsiatich (30) dní** odo dňa doručenia faktúry Kupujúcemu. Ak faktúra a jej prílohy nebudú obsahovať všetky dohodnuté náležitosti a/alebo náležitosti daňového dokladu, Kupujúci môže takúto faktúru vrátiť Predávajúcemu s uvedením všetkých nedostatkov, ktoré sa majú odstrániť na prepracovanie. V takomto prípade začne plynúť nová lehota splatnosti faktúry dňom riadneho doručenia opravenej faktúry.
  5. Kupujúci má právo vrátiť faktúru, ak táto neobsahuje náležitosti daňového dokladu, alebo porušuje podstatné zmluvné povinnosti bez akýchkoľvek finančných nárokov zo strany Predávajúceho. Bankové spojenie Predávajúceho uvedené na faktúre musí byť zhodné s bankovým spojením dohodnutým v Zmluve.
  6. V prípade, že Kupujúcemu spôsobí Predávajúci pri plnení tejto Zmluvy škodu, zaväzuje sa ju Predávajúci Kupujúcemu v plnom rozsahu nahradiť.

**Článok 5**

**Záručná doba a zodpovednosť za vady**

* 1. Predávajúci zodpovedá v súlade s príslušnými ustanoveniami Obchodného zákonníka za vady dodaného Tovaru.
  2. Dodaný Tovar špecifikovaný v Prílohe č.1 tejto Zmluvy Predávajúci dodá Kupujúcemu bez vád. Dodaný Tovar alebo jeho časť môže Kupujúci odmietnuť prevziať, ak zistí preukázateľné vady dodaného Tovaru, nedostatočnú kvalitu Tovaru, rozdiel v množstve dodaného Tovaru alebo ak dodaný Tovar nie je originál. Predávajúci je povinný na vlastné náklady dodaný Tovar odviezť z priestorov Kupujúceho a dodať mu nový Tovar. O neprevzatí Tovaru spíšu poverení zástupcovia Zmluvných strán protokol, z ktorého bude zrejmý dôvod, pre ktorý Kupujúci dodávku odmietol prevziať a náhradný termín plnenia.
  3. Predávajúci poskytuje Kupujúcemu záruku na dodaný Tovar **v záručnej dobe 12 mesiacov**. Záručná doba začína plynúť dňom prevzatia Tovaru Kupujúcim, t. j. dňom uvedeným na dodacom liste.
  4. Predávajúci zodpovedá za to, že dodaný Tovar bude mať počas záručnej doby vlastnosti vymedzené v článku 1. Predmet zmluvy a v Ponuke a že Tovar bude spôsobilý na použitie za účelom, na aký sa Tovar obvykle používa.
  5. Kupujúci je povinný písomne oznámiť Predávajúcemu vady v akosti Tovaru bez zbytočného odkladu po ich zistení, najneskôr do konca dohodnutej záručnej doby (ďalej len „**Uplatnenie záruky**“).
  6. V prípade uplatnenia reklamácie zo strany Kupujúceho záručná doba prestáva plynúť a dňom odovzdania vymeneného Tovaru začína plynúť nová záručná doba.

Uplatnenie záruky musí obsahovať:

a) číslo Zmluvy,

b) názov, označenie a typ reklamovaného Tovaru,

c) popis vady, alebo spôsob ako sa vada akosti Tovaru prejavuje,

d) číslo dodacieho listu, resp. iné určenie času dodania, počet vadných kusov Tovaru z dodacieho   
 listu.

* 1. Na nároky Kupujúceho z vád Tovaru sa vzťahujú ustanovenia § 436 a nasl. Obchodného zákonníka. Voľbu nároku z vád Tovaru Kupujúci oznámi Predávajúcemu v zaslanom oznámení o vadách alebo bez zbytočného odkladu po tomto oznámení. V prípade Oprávnenej reklamácie môže Kupujúci požadovať podľa svojho uváženia:

a) vrátenie zaplatenej kúpnej ceny za Tovar vykazujúci vady akosti,

1. zľavu z kúpnej ceny za Tovar vykazujúci vady akosti,
2. výmenu Tovaru vykazujúcich vady akosti za bezchybný Tovar,
3. opravu Tovaru vykazujúceho vady akosti.

Popri nárokoch ustanovených v tomto článku Zmluvy má Kupujúci nárok na náhradu škody.

* 1. Predávajúci sa zaväzuje vyriešiť oprávnenú reklamáciu najneskôr do siedmich (7) dní od jej uplatnenia, t.j. od doručenia oznámenia o vadách podľa bodu 5.7 tohto článku tejto Zmluvy.
  2. V prípade nárokov z Oprávnenej reklamácie podľa bodov 5.7 písm. a) alebo b) tohto článku tejto Zmluvy je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných všeobecne záväzných právnych predpisov platných na území SR) so splatnosťou tridsať (30) dní odo dňa jeho doručenia Kupujúcemu.
  3. V prípade nárokov z Oprávnenej reklamácie podľa bodov 5.7 písm. c) alebo d) tohto článku tejto Zmluvy je Predávajúci povinný vymeniť Tovar vykazujúci vady za bezchybný a/alebo vykonať opravu Tovaru do tridsiatich (30) dní odo dňa doručenia Uplatnenia záruky. V tomto prípade zabezpečí odobratie Tovaru vykazujúceho vady z miesta dodania Tovaru a dodanie bezchybného a/alebo opraveného Tovaru na miesto dodania Tovaru Predávajúci na svoje náklady.

**Článok 6**

**Práva a povinnosti Zmluvných strán**

1. Predávajúci prehlasuje, že Tovar nie je zaťažený právami tretích osôb.
2. Všetky dokumenty súvisiace s touto Zmluvou, a to najmä faktúry, dodacie listy a pod. Zmluvné strany vypracovávajú v slovenskom jazyku a tieto dokumenty musia obsahovať všetky dohodnuté a požadované údaje v súlade so všeobecne záväznými právnymi predpismi platnými na území SR.
3. Predávajúci je povinný:
4. dodať Tovar Kupujúcemu v dohodnutom množstve, rozsahu, kvalite, v  požadovaných parametroch, v bezchybnom stave a dohodnutej lehote v zmysle Prílohy č.1 tejto Zmluvy.
5. strpieť výkon kontroly/auditu/overovania súvisiaceho s  dodávaným Tovarom oprávnenými osobami, ktorými sú najmä:

* Poskytovateľ NFP a ním poverené osoby;
* Útvar vnútorného auditu a ním poverené osoby;
* Najvyšší kontrolný úrad SR, Úrad vládneho auditu, Certifikačný orgán a nimi poverené osoby;
* Orgán auditu, jeho spolupracujúce orgány a osoby poverené na výkon kontroly/auditu;
* Splnomocnení zástupcovia Európskej komisie a Európskeho dvora audítorov;
* osoby prizvané orgánmi uvedenými v písm. b) tohto článku tejto Zmluvy v súlade s   
   príslušnými Právnymi predpismi SR a EÚ;

1. pri plnení povinností v zmysle tejto Zmluvy postupovať tak, aby nepoškodzoval alebo neohrozoval dobré meno Kupujúceho alebo jeho oprávnené záujmy a  poskytnúť Kupujúcemu všetku potrebnú súčinnosť smerujúcu k naplneniu účelu tejto Zmluvy.
   1. Predávajúci sa zaväzuje, že Tovar podľa tejto Zmluvy poskytne v súlade s pokynmi Kupujúceho a včas mu oznámi všetky skutočnosti, ktoré môžu mať vplyv na plnenie tejto Zmluvy.
   2. Predávajúci je povinný pri plnení tejto Zmluvy postupovať so všetkou odbornou starostlivosťou   
      a zaväzuje sa dodať Tovar Kupujúcemu riadne a včas s tým, že tovar musí zodpovedať podmienkam stanoveným v tejto Zmluve, požiadavkám a pokynom Kupujúceho.
   3. Predávajúci sa zaväzuje dodržiavať pri plnení tejto Zmluvy všeobecne záväzné právne predpisy platné na území Slovenskej republiky vzťahujúce sa alebo súvisiace s plnením tejto Zmluvy.
   4. Kupujúci je povinný:
2. protokolárne prebrať bezchybný Tovar v deň určený Predávajúcim v oznámení podľa článku 2. bod 2.3 tejto Zmluvy,
3. riadne a včas zaplatiť kúpnu cenu dohodnutú v článku 3. tejto Zmluvy,
4. umožniť výkon kontroly/auditu zo strany oprávnených osôb uvedených v bode 6.3 písm. b) tohto článku tejto Zmluvy v zmysle všeobecne záväzných právnych predpisov platných na území SR a EÚ a poskytnúť im súčinnosť na výkon kontroly/auditu.
   1. V Prílohe č. 2 tejto Zmluvy sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
   2. Predávajúci je povinný Kupujúcemu oznámiť akúkoľvek zmenu údajov u subdodávateľov uvedených v Prílohe č. 2 tejto Zmluvy, a to bezodkladne.
   3. V prípade zmeny subdodávateľa je Predávajúci povinný najneskôr do piatich (5) pracovných dní odo dňa zmeny subdodávateľa predložiť Kupujúcemu informácie o novom subdodávateľovi v rozsahu údajov podľa bodu 6.8 tejto Zmluvy a predmety subdodávok, pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
   4. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“).
   5. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa, ako aj za výsledok činnosti/plnenia vykonanej/vykonaného na základe zmluvy o subdodávke.
   6. Predávajúci vyhlasuje, že v čase uzatvorenia tejto Zmluvy je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka.
   7. Kupujúci podpisom tejto zmluvy akceptuje subdodávateľov predávajúceho, ktorí spĺňajú **požiadavky na potencionálneho dodávateľa podľa Výzvy zo dňa 20.03.2023,** ktorí sú zapísaní v registri partnerov verejného sektora, podľa podmienok a požiadaviek zákona č. 315/2016 Z. z. o registri partnerov verejného sektora a o zmene a doplnení niektorých zákonov počas celého obdobia trvania tejto zmluvy. Identifikácia subdodávateľov, predmet a rozsah ich subdodávok je uvedená v Prílohe č. 2 tejto zmluvy. Identifikácia subdodávateľov podľa predchádzajúcej vety je uvedená v rozsahu: názov/obchodné meno/meno a priezvisko, sídlo/adresa pobytu, IČO/dátum narodenia ak nebolo IČO pridelené, podiel predmetu zmluvy, predmet subdodávky a tiež údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
   8. Predávajúci je povinný pred začatím plnenia predmetu zmluvy zabezpečiť, aby subdodávateľ preukázal kupujúcemu splnenie **požiadaviek na potencionálneho dodávateľa podľa Výzvy zo dňa 20.03.2023**, v lehote 5 pracovných dní odo dňa podpisu tejto zmluvy oboma zmluvnými stranami, ak tak nebolo urobené skôr. Ak subdodávateľ nespĺňa **požiadavky na potencionálneho dodávateľa podľa Výzvy zo dňa 20.03.2023**, kupujúci písomne požiada predávajúceho o jeho nahradenie. Predávajúci je povinný návrh nového subdodávateľa doručiť kupujúcemu do 5 pracovných dní odo dňa doručenia žiadosti. V prípade, že nový subdodávateľ nepreukáže v uvedenej lehote **požiadaviek na potencionálneho dodávateľa podľa Výzvy zo dňa 20.03.2023**, plnenie podielu predmetu zmluvy nie je oprávnený zabezpečiť a za riadne plnenie podielu predmetu zmluvy, ktorý mal zabezpečiť tento subdodávateľ, je zodpovedný predávajúci, v zmysle jeho ponuky a tejto zmluvy.
   9. K zadaniu určitého podielu predmetu zmluvy subdodávateľovi, neuvedeného v Prílohe č. 2 tejto zmluvy alebo k zmene subdodávateľa uvedeného v Prílohe č. 2 zmluvy počas plnenia predmetu tejto zmluvy môže dôjsť len na základe písomného dodatku k tejto zmluve, podpísaného oboma zmluvnými stranami, neoddeliteľnou prílohou ktorého bude preukázanie, že subdodávateľ spĺňa **požiadavky na potencionálneho dodávateľa podľa Výzvy zo dňa 20.03.2023** a overenie zapísania subdodávateľa v registri partnerov verejného sektora zo strany kupujúceho, podľa podmienok zákona č. 315/2016 Z. z., pred podpisom takéhoto dodatku k zmluve.

**Článok 7**

**Sankcie a zodpovednosť za škodu**

1. V prípade omeškania Predávajúceho s dodaním Tovaru v lehote podľa čl. 2 bod 2.1 tejto   
   Zmluvy je Kupujúci oprávnený účtovať Predávajúcemu zmluvnú pokutu vo výške 0,05% z ceny   
   Tovaru, a to za každý i začatý deň omeškania.
   1. V prípade omeškania Kupujúceho s uhradením kúpnej ceny za Tovar v lehote splatnosti je Predávajúci oprávnený od Kupujúceho požadovať úroky z omeškania v zákonom stanovenej výške z neuhradenej kúpnej ceny, a to za každý i začatý deň omeškania.
   2. V prípade omeškania Predávajúceho s výmenou alebo opravou Tovaru podľa článku 5, bodu 5.7 písm. c)/d), bodu 5.8. a bodu 5.9. tejto Zmluvy má Kupujúci právo požadovať za každý aj začatý deň omeškania zmluvnú pokutu vo výške 0,05 % z ceny Tovaru, s dodávkou ktorého je Predávajúci v omeškaní.
   3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc).
   4. Pre účely tejto Zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nedodanie Tovaru trvá len po dobu pôsobenia vyššej moci, najviac však dva (2) kalendárne mesiace od jej vzniku. Po uplynutí tejto doby sa Zmluvné strany dohodnú na ďalšom postupe. Ak nedôjde k dohode, môže ktorákoľvek Zmluvná strana písomne odstúpiť od tejto Zmluvy.
   5. V prípade, že Tovar nemôže byť Predávajúcim dodaný v dohodnutom termíne z dôvodov zavinených Kupujúcim, je Predávajúci oprávnený požadovať náhradu preukázanej škody podľa Obchodného zákonníka počínajúc piatym týždňom omeškania.
   6. Ak po dodaní Tovaru Kupujúci zistil, že dodaný Tovar nie je originál podľa špecifikácie predmetu Zmluvy, Kupujúci má právo od tejto Zmluvy odstúpiť. Predávajúci je v prípade vadného plnenia povinný vrátiť zaplatenú cenu za takto dodaný Tovar a zároveň uhradiť Kupujúcemu zmluvnú pokutu vo výške 5 000 EUR (slovom: päťtisíc EUR) za Tovar nespĺňajúci dohodnuté parametre a vlastnosti, a to do desiatich (10) dní od doručenej výzvy na jej zaplatenie.

**Článok 8**

**Korešpondencia a kontaktné osoby**

* 1. Ak v tejto Zmluve nie je uvedené inak, akákoľvek korešpondencia medzi Zmluvnými stranami v súvislosti s touto Zmluvou musí mať písomnú formu a musí sa doručiť poštou ako doporučená zásielka s doručenkou alebo kuriérom, faxom, emailom alebo osobne s vyžiadaním potvrdenia o prijatí na nasledujúce adresy druhej Zmluvnej strane.
  2. Korešpondencia zasielaná poštou ako doporučená zásielka s doručenkou alebo kuriérom sa považuje za doručenú:
* ak adresát korešpondenciu prevezme,
* uplynutím troch (3) pracovných dní do jej odoslania odosielateľom v prípade, že pošta alebo prevádzkovateľ kuriérskej služby korešpondenciu vráti odosielateľovi ako nedoručiteľnú alebo ak doručenie korešpondencie bolo zmarené konaním alebo opomenutím adresáta,
* okamihom odmietnutia prevziať korešpondenciu ak adresát prevzatie korešpondencie odmietne.
  1. Korešpondencia doručovaná osobne sa považuje za doručenú:
* ak adresát korešpondenciu prevezme,
* okamihom neúspešného pokusu o jej doručenie, ak doručenie korešpondencie bolo zmarené konaním alebo opomenutím adresáta,
* okamihom odmietnutia prevziať korešpondenciu, ak adresát prevzatie korešpondencie odmietne.
  1. V prípade korešpondencie zasielanej faxom alebo emailom sa korešpondencia považuje   
     za riadne doručenú len za predpokladu, že druhá Zmluvná strana potvrdí jej prevzatie.
  2. Poverenými kontaktnými osobami pre účely plnenia tejto Zmluvy sú:

Za Predávajúceho:

meno a priezvisko: .......................................

funkcia: .......................................

tel. číslo: .......................................

e-mail: .......................................

Za Kupujúceho:

meno a priezvisko: Mária Bedleková

funkcia: riaditeľka

tel. číslo: +421 915 165 745

e-mail: [bedlekova@akademiamatejatotha.sk](mailto:bedlekova@akademiamatejatotha.sk)

**Článok 9**

**Skončenie Zmluvy**

* 1. Túto Zmluvu je možné skončiť:

1. písomnou dohodou Zmluvných strán,
2. písomným odstúpením od tejto Zmluvy,
3. písomnou výpoveďou zo strany Kupujúceho.

9.2 Kupujúci je oprávnený odstúpiť od Zmluvy (ďalej len „**odstúpenie Kupujúceho**“) v prípade, ak:

9.2.1 Kupujúci mal 2 a viac oprávnených reklamácií k podstatnej časti dodávky Tovaru,

9.2.2 v čase jej uzavretia existoval dôvod na vylúčenie Predávajúceho pre nesplnenie **požiadaviek na potencionálneho dodávateľa podľa Výzvy zo dňa 20.03.2023**,

9.2.3 ak Zmluva nemala byť uzavretá s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,

9.2.4 subdodávateľ/subdodávatelia Predávajúceho nebol/neboli v čase uzavretia tejto Zmluvy zapísaný/zapísaní v registri partnerov verejného sektora alebo ak bol/boli vymazaný/vymazaní z registra partnerov verejného sektora;

9.2.5 došlo k splneniu zákonných dôvodov na odstúpenie od tejto Zmluvy,

9.2.6 Predávajúci koná v rozpore s touto Zmluvou a/alebo všeobecne záväznými právnymi predpismi platnými na území SR a na písomnú výzvu Kupujúceho toto konanie a jeho následky v určenej primeranej lehote neodstráni,

* + 1. proti Predávajúcemu sa začalo konkurzné konanie alebo reštrukturalizácia,
    2. Predávajúci vstúpil do likvidácie,
    3. ak kúpna cena bude fakturovaná v rozpore s podmienkami dohodnutými v tejto Zmluve,
    4. Predávajúci dodá Kupujúcemu Tovar takých parametrov, ktoré sú v rozpore s článkom 1 Predmet zmluvy a ponukou predávajúceho,
    5. pre Predávajúceho sa stane plnenie z tejto Zmluvy úplne nemožným,
    6. porušenie ustanovenia čl. 6 najmä bodov 6.14,6.15, 6.16 tejto zmluvy predávajúcim,
    7. porušenie Úvodného ustanovenia tejto Zmluvy.

9.3. Predávajúci má právo odstúpiť od tejto Zmluvy ak:

9.3.1 Kupujúci preukázateľným spôsobom neposkytuje Predávajúcemu potrebnú súčinnosť pri plnení tejto Zmluvy, a to ani po doručenom písomnom upozornení a poskytnutí primeranej lehoty na nápravu Predávajúcim,

* + 1. Kupujúci poruší túto Zmluvu podstatným spôsobom, pričom za podstatné porušenie na strane   
        Kupujúceho sa považuje omeškanie Kupujúceho s úhradou faktúry/faktúr o viac ako 60 dní po   
        lehote jej/ich splatnosti.
  1. Odstúpenie od tejto Zmluvy musí byť vyhotovené v písomnej forme a preukázateľne doručené druhej Zmluvnej strane. Dňom doručenia písomného prejavu vôle odstúpenia od tejto Zmluvy jednou zo Zmluvných strán táto Zmluva zaniká. Odstúpenie od Zmluvy sa nedotýka nároku na zaplatenie zmluvnej pokuty a nároku na náhradu škody spôsobenej porušením povinností vyplývajúcich z tejto Zmluvy. Zmluvná strana, ktorá odstúpi od tejto Zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci.

**Článok 10**

**Spoločné a záverečné ustanovenia**

* 1. Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni zverejnenia kúpnej zmluvy na webovej stránke kupujúceho - <https://www.akademiamatejatotha.sk/>.
  2. Túto Zmluvu je možné meniť alebo dopĺňať len formou písomných a očíslovaných dodatkov, obojstranne odsúhlasených oboma Zmluvnými stranami, ktoré sa po nadobudnutí účinnosti stanú neoddeliteľnou súčasťou tejto Zmluvy.
  3. Žiadna zo Zmluvných strán nie je oprávnená postúpiť svoje práva a povinnosti podľa tejto Zmluvy na inú osobu bez predchádzajúceho písomného súhlasu druhej Zmluvnej strany.
  4. Práva a povinnosti Zmluvných strán výslovne neupravené touto Zmluvou sa riadia ustanoveniami Obchodného zákonníka a ostatných všeobecne záväzných právnych predpisov platných na území Slovenskej republiky. Prípadné spory, ktoré vzniknú z tejto Zmluvy, sa budú Zmluvné strany snažiť riešiť predovšetkým dohodou, ktorá musí mať písomnú formu a v prípade, že sa Zmluvné strany nedohodnú, bude spory z tejto Zmluvy rozhodovať vecne a miestne príslušný súd SR.
  5. V prípade zmeny obchodného mena, názvu, sídla, právnej formy, štatutárnych orgánov alebo  spôsobu ich konania za Zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane a to bez zbytočného odkladu, inak povinná Zmluvná strana zodpovedá za všetky škody z toho vyplývajúce, alebo náklady, ktoré v tejto súvislosti musela vynaložiť druhá Zmluvná strana.
  6. Táto Zmluva je vyhotovená v piatich (5) rovnopisoch s platnosťou originálu, z ktorých Kupujúci obdrží tri (3) vyhotovenia a Predávajúci dve (2) vyhotovenia.
  7. Zmluvné strany prehlasujú, že si Zmluvu prečítali, jej obsahu porozumeli, pričom ju na znak súhlasu s jej obsahom slobodne a vážne vlastnoručne podpisujú.
  8. Neoddeliteľnou súčasťou tejto Zmluvy sú:

- Príloha č. 1 Návrh na plnenie kritéria – formulár cenovej ponuky pre celý predmet zákazky

- Príloha č. 2 Zoznam subdodávateľov

V Bratislave dňa: ................... V .............................. dňa: ...................

Za Kupujúceho: Za Predávajúceho:

**Športová akadémia Mateja Tótha, o.z.** **.........................................................**

................................................................... ..............................................................

Michal Tóth titul, meno a priezvisko

vedúci člen predstavenstva funkcia

Športová akadémia Mateja Tótha, o.z. obchodný názov

.....................................................................

Ing. Daniel Pastorek

vedúci člen predstavenstva

Športová akadémia Mateja Tótha, o.z.

**Príloha č. 1 ku kúpnej zmluve Návrh na plnenie kritéria – formulár cenovej ponuky pre celý predmet zákazky**

**Uchádzač použije Prílohu č. 2 Výzvy zo dňa 20.03.2023**

**Príloha č. 2 Zoznam subdodávateľov**

**Uchádzač použije Prílohu č. . 7 Výzvy zo dňa 20.03.2023**